**Tiszavasvári Város Önkormányzata Képviselő-testületének 26/2022. (XI. 30.) önkormányzati rendelete**

**az építményadóról**

A helyi adókról szóló többször módosított 1990. évi C. törvény 1. §. (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 13. pontjában meghatározott feladatkörében eljárva – a Tiszavasvári Város Önkormányzata Képviselő-testülete szervezeti és működési szabályzatáról szóló 6/2022. (II.25.) önkormányzati rendelet 4. melléklete 1.8 pontja által biztosított véleményezési jogkörében illetékes Pénzügyi és Ügyrendi Bizottság véleményének kikérésével - a következőket rendeli el:

**1. §**

Az építményadó alapja az építmény négyzetméterben számított hasznos alapterülete.

**2. §**

Az építményadó mértéke az 1. §. szerinti terület alapján a következő:

*a)* 0 – 1000 m2 -ig 375,-Ft/m2.

*b)* 1000 m2 fölötti rész 300,-Ft/m2.

**3. §**

Mentes az adó alól :

*a)* a magánszemély tulajdonát képező lakás és a hozzá tartozó melléképület és garázs,

*b)* az üdülésre, pihenésre alkalmas épület és a hozzájuk tartozó melléképület és garázs,

*c)* a társasházak közös helyiségei,

kivéve az üzleti célt szolgáló épület, épületrész.

**4. §**

(1) E rendelet 2024. január 1-jén lép hatályba.

(2) Hatályát veszti az építményadóról szóló 17/2014. (V.30.) önkormányzati rendelet.

Tiszavasvári, 2022. november 30.

**Szőke Zoltán Dr. Kórik Zsuzsanna**

**polgármester jegyző**

A rendelet kihirdetve: 2022. november 30.

**Dr. Kórik Zsuzsanna**

**jegyző**

**Az építményadóról szóló 26/2022.(XI.30.) önkormányzati rendelet indokolása**

**Általános indokolás**

A helyi adókról szóló 1990. évi C. törvény 6. § alapján az önkormányzat adómegállapítási joga arra terjed ki, hogy a törvényben meghatározott helyi adókat vagy azok valamelyikét bevezesse, a már bevezetett adót hatályon kívül helyezze, illetőleg módosítsa, azonban az évközi módosítás naptári éven belül nem súlyosbíthatja az adóalanyok adóterheit.

**Részletes indokolás**

**Az 1. §-hoz**

Az építményadó alapját határozza meg.

**A 2. §-hoz**

Az adó mértékét határozza meg.

**A 3. §-hoz**

Mentességeket határoz meg.

**A 4. §-hoz**

Az (1) bekezdés a rendelet hatálybalépéséről rendelkezik.

Az (2) bekezdés a korábbi építményadóról szóló 17/2014. (V.30.) önkormányzati rendelet hatályvesztéséről rendelkezik.